26 вӱдшор

26 вӱдшор (26 апрель) — григориан кечышот почеш идалыкын 116-шо (кужемдыме ийлаште — 117-ше) кечыже. Идалык пытыме марте 249 кече кодеш.

 Пайрем да памятный дате-влак 
 : Пограничник кече.
 : Сарызе-влакым шарнымаш кече.
 : Марий талешке кече, тиде кечын 1556-шо ийыште Полтыш Он шке вуйжым пыштен
 : Радиаций туткарыште да эҥгекыште колышо-влакым шарныме кече
 Лӱмгече 
 Танле (православный) лӱм-влак: Артемон (Артем), Фомаида, Марфа.
 Католик лӱм-влак: Мажена, Мария, Марцеллина, Клета.

 Событий-влак 
Тугак ончо: :Категорий:Вӱдшор тылзын 26 кечысе событий-влак
 1986 ий — Чернобыльысе АЭС-ыште туткар.
 1658 ий — Алексей Михайлович кугыжан кÿшткышö почеш Кремльын тÿҥ башньыжлан Спасский башне лÿмым пуымо.
 1792 ий — «Марсельеза» революций чапмуро шочын.
 1991 ий — репрессироватлыме калыкын реабилитацийже шотышто тöртыкым пеҥгыдемдыме.
 1997 ий — «Поро кумылым ончыктымо да айдемым эмлыме» лӱмеш орденым пеҥгыдемдыме.

 Шочыныт 
Тугак ончо: :Категорий:Вӱдшор тылзын 26 кечынже шочшо-влак
 1886 ий — Габдулла Тукай, суас калык почеламутчо. Йоча жапше тӱҥ шотышто Кырлай ялыште эртен. Тиде ял нергенак, порын шарнен, «Шурале» («Таргылтыш») лӱман йомакым возен. Умбакыже илаш Уральск олашке куснен да туштак шинчымашым налын. 1905-ше ийыште Тукай тусо  типографийыште тыршаш тӱҥалын. Корректор гыч редактор марте кушкын. Вара Озаҥыш пӧртылын да тудо жап гыч Тукайын  творчествыже шулдырым налын. «Йолташ-влаклан ой», «Ушнымаште вий», «Шинчымаш садыште», «Калыклан», «Озан» да моло шуко почеламутыштыжо татар калыкын неле илышыже, ончыкылыкшо нерген возен. Йоча-влакланат чӱчкыдын серен: «Доска воктене», «Йоча, пашам ыште»», «Йочалан», «Пиалан йоча»  да тулеч моло. Тудын возымо пашаже-влакым марий йылмышкат кусареныт, школ программыштат Габдулла Тукайын почеламутшо-влакым куанен лудыт. Уста поэт шочмо йылмыжым, шочмо вержым йӧратен. «Шочмо йылме, муро гай улат, ача-ава йылме» манын тудо. 
 1931 ий — Алексей Павлович Стрельников, шанче-ветеринар. Шкеже Марий Тӱрек кундем Стрельники ял гыч. 1960-шо ий гыч Москосо ветеринар академийыште шанче пашам шукташ тӱналын. Кайык-влак черын диагностик да патогенез сферыште специалистлан шотлалтеш. 100 утла шанче пашан авторжо. Ветеринарий шанче доктор. Профессор.   
 1967 ий — Евгений Павлович Ибраев, марий актер. Шернур кундем Лапка-Памаш ялыште шочын. Марий самырык театрын артистше. Шуко рольым устан чоҥен, нунын коклаште Сергей Григорьевич Чавайнын рольжым.

 Коленыт 
Тугак ончо: :Категорий:Вӱдшор тылзын 26 кечынже колышо-влак

 Калык пале 
Фомаидан кечыже. Тиде кечын кресаньык-влак кечыйолшудым погеныт. Рушлаже тудым медуница маныт. Ты шудо дене чайым шолтеныт, салатым ыштыме годымат кучылтыныт. 
   А марий калык гын тиде кечын шинчаланшудым поген да шӱрым шолтен. Кугезына-влак ойöрöм эскереныт: шудым, саскам мландылан тауштыде налаш ок йӧрӧ - шудо-саска деч посна кодат. 

Категорий:26 вӱдшор